Anexa 2 la HCL nr. ....................................

DESCRIEREA INVESTIŢIEI

I. DATE GENERALE
Denumire proiect: ,,DALI Hală intergral inchisă pentru mentenanța tramvaielor noi”
Amplasament: Municipiul Timișoara, B-dul Dâmbovița nr. 67  (CF nr. 447772) 
Titularul investiţiei: Municipiul Timişoara B-dul C. D. Loga, nr. 1 
Beneficiar: Municipiul Timişoara, B-dul C. D. Loga, nr. 1 

II. DATE TEHNICE
Scenariul tehnico-economic recomandat de proiectant propune construirea unei noi hale pentru mentenanța tramvaielor noi. Aceasta va fi alipită de contrucția existentă cu aceeași funcțiune, între cele două se va păstra un rost de dilatație.
Clădirea va fi amenajată și echipată pentru repararea tramvaielor. Va cuprinde 6 elevatoare, un pod rulant și un strung.
Structura va fi realizată din fundații de beton armat, parțial radier general, parțial fundații continue, suprastructura va fi realizată din stâlpi din beton armat, grinzi din beton armat și planșeu din beton armat peste parter. Inchiderile vor fi realizate din zidărie de bca, termoizolată cu polistiren de 5 cm, finisaj exterior cu tencuială decorativă. Acoperișul va fi de tip terasă necirculabilă.
Această construcție se va proiecta ca o clădire independenta, autoportanta ce nu aduce încărcări și nu influențează comportarea clădirii existente la solicitări gravitaționale și seismice. De asemenea, pentru ca aceasta să se realizeze sunt necesare două măsuri:
· realizarea între construcțiile noi și cele existente a unui rost de minim 10cm și respectarea condițiilor din P100/1-2013;
· realizarea fundațiilor construcțiilor noi la aceeași cotă ca și cota fundațiilor clădirilor existente adiacente, astfel se va evita o diferenta a bulbului de presiune exercitat asupra terenului de fundare intre cele doua cladiri. In dreptul gropii pentru strung, daca este cazul se vor executa local subzidiri la fundatiile cladirii existente, astfel incat sa se atinga aceeasi cota de fundare ca la fundatiile noi.
Sistemul de fundare al halei se compune din fundatii izolate sub stalpi.
Placa suport a pardoselii va avea grosimea de 20 cm. 
Sub nivelul pardoselii se va realiza o groapa tehnică în care se va amplasa strungul de rectificat profil bandaj. Aceasta va fi alcatuită dintr-o placă radier si pereți din beton armat.
La nivelul pardoselii, va fi realizat un soclu din beton armat, pe conturul halei, cu grosime de 20 cm. Pe acest soclu se vor monta panourile de fațadă.

III. PRINCIPALII INDICATORI TEHNICO-ECONOMICI
· Număr hale:                                                                    1
· Dimensiunile maxime și minime ale terenului:                 87,50m x 7,5m
· Suprafață hală:                                                                 656,25mp
· Regim de înălțime:                                                           (P)
· H cornișă                                                                          7m
· H max.clădire                                                                   7,5m
· Durată estimată de realizare a investiției:                           12 luni
 Valoarea totală a investiției:               10.588.502,21 lei ( inclusiv TVA)
                     din care C + M:                 6.261.012,26 lei (inclusiv TVA).
IV. DESCRIEREA INVESTIŢIEI
Prin realizarea acestui obiectiv de investiție se va asigura un nou amplasament pentru mentenanța tramvaielor noi. Având în vedere faptul că proiectele cu care acesta este integrat sunt deja în execuție („Înnoirea flotei de tramvaie-etapa I”, cod SMIS 123654, „Înnoirea flotei de tramvaie-etapa 11”, cod SMIS 129030 şi „Înnoirea flotei de tramvaie-etapa III”, cod SMIS 12903 l), realizarea documentație tehnico- economice și execuția prezentului proiect sunt o prioritate pentru Municipiul Timișoara.
În cadrul proiectului se propun a fi realizate:
· O hală integral inchisă, ce va asigura condițiile de temperatură (minimum +5°C), umiditate si praf impuse de catre producatorul strungului de rectificat profil bandaj și va avea dimensiunile necesare pentru reprofilarea dintr-o singură trecere a bandajelor de la toate roțile unui tramvai;
· O groapă de fundare in interiorul halei, ce trebuie dimensionată sa susțină greutatea de 18 tone a strungului la care se adaugă si o parte din greutatea de 38 800 kg a tramvaiului gol. 
Cladirea nouă va fi alipită de Hala baza mixta 2, nr. cad. 447772-C1, aflata in proprietatea Societatii de Transport Public Timisoara. Funcțional, clădirea va asigura spațiul de montare si funcționarea strungului de rectificat profil bandaj. De asemenea, va fi asigurată amplasarea a 12 elevatoarea adaptate tramvaielor noi, cu pupitru de comandă si un pod rulant cu comandă de la sol.
Cladirea propusă are in plan forma unui dreptunghi cu dimensiunile cca. 87,50 m  x 7.5 m. Înalțimea maximă a structurii va fi de cca. 7.50 m.

